EkBass/fiwiki-20250220-pages-articles huggingface dataset:
Mohamed Al-Malky

Mohamed Amer Al-Rashed Al-Malky (s. 1. joulukuuta 1962) on omanilainen entinen yleisurheilija, joka kilpaili pikajuoksussa. Al-Malky osallistui olympialaisiin ensimmäistä kertaa Los Angelesissa 1984, mutta putosi alkuerissä 400 metrillä eikä myöskään Omanin pitkän viestin joukkue, jossa hän juoksi ankkuriosuuden, päässyt jatkoon. Al-Malky voitti vuonna 1985 samalla matkalla hopeaa Jakartassa järjestetyissä Aasian-mestaruuskilpailuissa ajallaan 46,45 sekuntia ja vei maanosan mestaruuden Singaporessa 1987. Hän pääsi puolivälieriin asti Rooman MM-kisoissa 1987. Al-Malky osallistui Soulin olympialaisissa 1988 jälleen 400 metrin henkilökohtaiselle matkalle, jonka lisäksi hän juoksi maansa 4 × 400 metrin viestijoukkueessa. Omanin joukkue putosi viestissä ensimmäisellä kierroksella, mutta Al-Malky pääsi henkilökohtaisella matkalla aina finaaliin saakka ja sijoittui lopulta kahdeksanneksi. Hän juoksi samana vuonna ajan 44,56 sekuntia, joka on edelleen Aasian ennätys. Al-Malky voitti vuonna 1989 Aasian-mestaruuskilpailuista hopeaa hävittyään vain kahdella sadasosalla Qatarin Ibrahim Ismailille, joka voitti urallaan matkan Aasian-mestaruuden viisi kertaa. Hän kilpaili olympialaisissa viimeisen kerran Barcelonassa 1992, jossa hän jäi alkueriin, mutta oli Sydneyn kisoissa 2000 maansa lipunkantaja avajaisissa. == Ennätykset == * 400 m: 44,56 s (1988) == Lähteet == Luokka:Omanilaiset pikajuoksijat Luokka:Vuonna 1962 syntyneet Luokka:Elävät henkilöt
Billboard Music Awards

Billboard Music Award on yhdysvaltalaisen Billboard-lehden jakama palkinto. Se on yksi suurimmista yhdysvaltalaisista musiikkipalkinnoista yhdessä Grammy- palkintojen, American Music Awardsien ja Rock and Roll Hall of Fame Induction Ceremony -palkintojen kanssa. Billboard Music Award -palkinnot jaettiin ensimmäisen kerran vuonna 1990. Palkintoja ei jaettu vuosina 2007–2010, mutta vuonna 2011 palkinnot jaettiin toukokuussa. Billboard Music Awards on hyvin samankaltainen kuin American Music Award, sillä sekin jaetaan suosion perusteella. == Lähteet == == Aiheesta muualla == *Virallinen sivusto Luokka:Yhdysvaltalaiset musiikkipalkinnot
Raffii Suomi-flättii

Raffii Suomi-flättii on suomalaisen rap-yhtye SMC Lähiörottien ensimmäinen studioalbumi. Se julkaistiin 15. kesäkuuta 2011 Full House Recordsin kautta CD+DVD-, LP- ja kasetti-formaatissa. Levyllä kuullaan lukuisia vierailijoita, kuten Asa, Jodarok, Notkea Rotta ja Raimo. Albumi sijoittui Suomen virallisen albumilistan toiselle sijalle viikolla 25/2011. == Taustaa == Albumin avausraita "Northside nagetti" julkaistiin musiikkivideon kera YouTubessa joulukuussa 2009 nimellä "SMC Hoodrats". Albumiversiolla kappale sai uuden nimen lisäksi uuden biitin, joka mukailee musiikkivideoversion eli Mobb Deepin "Shook Ones Pt. II" -kappaleen biittiä. Kappaleella "Yks risti kaks" vierailee rap-artisti Raimo, joka ei ollut mukana kappaleen musiikkivideoversiolla. Albumin vinyyliversiolla on mukana "Totuus löytyy paskasta" -niminen bonusraita, jolla vierailevat hardcore-yhtye Ratface, hardcore-yhtye Boltin laulaja Tane sekä rap-artisti Notkea Rotta. == Formaatit == Albumi julkaistiin kolmessa eri formaatissa: CD+DVD, LP ja kasetti. Albumin CD-versiolla mukana olevalla DVD:llä on mukana SMC Lähiörottien kolme musiikkivideota "SMC HOODRATS/Northside nagetti", "Lähiörotat skujaa" ja "Yks risti kaks" sekä "Yks risti kaks" -kappaleen Oikeussali extra. DVD:llä on myös Lähiörottien live- esiintyminen Virgin Oilissa vappuna 2010, rullalautailuvideoita sekä graffitin maalausta. CD-versio sisältää myös rap-artisti Jani Ryin tekemän sarjakuvan ja toiselta puolelta löytyy juliste. Albumin LP versiota painettiin yhteensä 500 kappaletta, joista 200 on väriltään oransseja, 150 sinisiä ja 150 valkoisia. Jokaisella vinyylivärillä on lisäksi erilaiset kannet. Albumi julkaistiin myös c-kasettina, jota painettiin yhteensä 100 kappaletta. LP- ja kasettiformaatit sisältävät lisäksi "Totuus löytyy paskasta" -nimisen bonuskappaleen, jota ei CD-versiolla ole. == Kappaleet == # SMC HOODRATS/Northside nagetti # Lähiörotat skujaa (mukana Notkea Rotta) # Lahden sininen (mukana El Maestro & Raikka) # Mihin vaan meet (mukana Jodarok) # Huudeilta huudeille (mukana Aqustiikka) # Raffii Suomi-flättii (mukana Asa, HenryWho? & Ameeba) # Liukuhihna (mukana Rohtori & Paula Latzo) # Yks risti kaks (mukana Raimo) # Totuus löytyy paskasta (mukana Ratface, Tane & Notkea Rotta) - vinyyli- ja kasettiversion bonusraita == DVD == * SMC HOODRATS/Northside nagetti (musiikkivideo) * Lähiörotat skujaa (musiikkivideo) * Yks risti kaks (musiikkivideo) * Oikeussali extra (musiikkivideo) * Live (Virgin Oil) * Hood News Compilation * R.I.P. Joni/ Allu * R.I.P. Nato * Geezers the Shop * Saukki the Legend == Biitit == * K.V.N & Lobo: 1, 2, 3, 4, 6, 7, 8, 9 * Janne K: 5 == Arvostelut == * Helsingin Sanomat: Helsingin Sanomat: Levyarvio * Rumba: Rumba: Levyarvio * Soundi: Soundi: Levyarvio == Lähteet == Luokka:Vuoden 2011 esikoisalbumit Luokka:Suomalaiset hip hop -albumit Luokka:K.V.N:n & Lobon tuottamat albumit Luokka:Janne K:n tuottamat albumit
Lara Cox

Lara Jane Cox (s. 6. maaliskuuta 1978 Canberra) on australialainen näyttelijä. Televisiosarjassa H2O hän näyttelee meribiologi Dr. Linda Denmania. == Aiheesta muualla == * Luokka:Australialaiset näyttelijät Luokka:Vuonna 1978 syntyneet Luokka:Elävät henkilöt
Kaliumpersulfaatti

Kaliumpersulfaatti eli kaliumperoksidisulfaatti tai kaliumperoksodisulfaatti (K2S2O8) on kalium- ja peroksodisulfaatti-ionien muodostama epäorgaaninen ioniyhdiste. Yhdistettä käytetään hapettimena. ==Ominaisuudet== Kaliumpersulfaatti on kiinteää kiteistä ainetta. Se liukenee hieman veteen, mutta ei orgaanisiin liuottimiin. Vesiliuokset ovat stabiileja noin 100 °C lämpötilaan saakka, jolloin ne hajoavat muodostaen happikaasua ja kaliumsulfaattia. Kaliumpersulfaatti on erittäin vahva hapetin ja kykenee hapettamaan esimerkiksi mangaanin permanganaatti-ioniksi.Norbert Steiner & Wilfried Eul :Peroxides and Peroxide Compounds, Inorganic Peroxides, Kirk- Othmer Encyclopedia of Chemical Technology, John Wiley & Sons, New York, 2001 Teoksen verkkoversio Viitattu 28.05.2011Harald Jakob, Stefan Leiniger, Thomas Lehmann, Sylvia Jacobi & Sven Gutewort: Peroxo Compounds, Inorganic, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 28.05.2011 ==Valmistus== Kaliumpersulfaattia valmistetaan hapettamalla elektrolyyttisesti kaliumvetysulfaatin vesiliuosta. Sitä voidaan tuottaa myös saostamalla lisäämällä kaliumsulfaattia tai kaliumkloridia ammoniumpersulfaattiliuokseen. ==Käyttö== Kaliumpersulfaatti on erittäin vahvasti hapettava aine, joten sitä voidaan käyttää muun muassa sellun valkaisuun ja hapettimena teollisissa prosesseissa ja erityisesti polymeeriteollisuudessa radikaali-initiaattorina. Sitä käytetään myös analyyttisenä reagenssina, valmistettaessa vetyperoksidia sekä desinfioivana yhdisteenä. ==Lähteet== ==Aiheesta muualla== * Luokka:Kaliumyhdisteet Luokka:Sulfaatit
Burgess Abernethy

Burgess Abernethy (s. 21. helmikuuta 1987 Gold Coast, Queensland, Australia) on australialainen näyttelijä. Televisiosarjassa H2O hän näyttelee Rikkin poikaystävää ja Rikki's-kahvilan toista perustajaa. ==Aiheesta muualla== * Luokka:Australialaiset näyttelijät Luokka:Vuonna 1987 syntyneet Luokka:Elävät henkilöt
Ex tuarum

Ex tuarum -nimellä tunnetaan 30. lokakuuta 1209 päivätty, paavi Innocentius III:n Lundin arkkipiispa Anders Sunesenille lähettämä Suomea koskeva bulla. Latinankielinen paavin kirje on vanhimpia säilyneitä asiakirjoja, joissa kerrotaan kirkon asemasta Suomessa. Ex tuarumissa puhutaan kahdesta nimettömäksi jäävästä Suomen piispasta, joista ensimmäisen mainitaan kuolleen lähetystyössä ja toisen nimittämiseen paavi myönsi luvan tämän aviottomasta syntyperästä huolimatta. On esitetty erilaisia tulkintoja siitä, olisivatko nämä piispat saattaneet olla 1500-luvulla laaditussa Suomen piispainkronikassa mainitut Rodolphus ja Folkvinus. == Kirjeen sisältö == > 30.10.1209 Lateraani > Paavi Innocentius III Lundin arkkipiispalle. > Lundin arkkipiispalle. > Sinun kirjeesi sisällöstä saimme tietää, että muuan maa, jonka nimi on > Suomi, on äskettäin muutamien ylhäisten huolenpidon avulla valkeuden Isän > toimesta, jolta kaikkinainen hyvä anti ja täydellinen lahja tulee, kääntynyt > kristinuskoon, jossa se kuten Jeesus-poikanen varttuu viisaudessaan ja > iässä, mutta että sen maan piispalle, sen jälkeen kun hän levitettyään > katolista uskoa oli siellä laillisesti päättänyt juoksunsa ja hänet oli > kutsuttu vastaanottamaan taivaallista voittopalkintoa, ei tähän mennessä ole > asetettu seuraajaa. Sillä kun uuden istutuksen ja sen seudun ihmisten > uppiniskaisuuden ja myös epäsuotuisan ilmaston takia sinne valitun ei > katsota olevan kunniapaikalla vaan marttyyriudelle alttiina, tuskin kukaan > haluaa sen istuimen haltijaksi, paitsi sellainen, joka jumalansanan > sytyttämänä tahtoo Kristuksen nimen tähden kestää kidutuksia. Mutta kun > muuan mies, tavoiltaan hyvä, niin kuin vakuutat, ja iältään kypsä sekä > tiedon ja hyveiden seppelöimä, on jumalansanan tähden, jota hän on tuolle > kansalle jonkin aikaa saarnannut ja kestänyt heidän taholtaan kärsimystä ja > kurituksia, kutsuttu tuon kirkon paimeneksi, jotta sitä siten johtaisi mies, > joka haluaa virkaan, mikä tuottaa enemmän marttyyriutta kuin kunniaa, sinä > et ole tahtonut antaa hänelle vihkimuksen lahjaa ilman meidän lupaamme, > koska hän ei ole syntynyt laillisesti avioliitosta. Kun siis ankara pakko > käskee ja ilmeinen hyöty sitä vaatii, olet nöyrästi anonut meiltä, että > suvaitsisimme myöntää hänelle armahtavaisesti erivapauden. Me siis määräämme > sinun pyyntöjesi taivuttamina apostolisella kirjeellä, että jos näin on, > sinä meidän nimissämme myönnät hänelle erivapauden, teroittaen hänelle, että > hänen tulee, niin kuin hän on alkanutkin, opettaa tätä uutta istutusta niin > sanalla kuin esimerkillä ja ahkerasti pyrkiä edelleen juurimaan pakanuuden > erheytystä ja laajentamaan kristillisen uskonnon rajoja. Sillä vaikka kaikki > hyveet vievät voittopalkintoon, vain kestävyys kruunataan. > Annettu Lateraanissa 30. lokakuuta paaviutemme kahdentenatoista vuonna. ==Lähteet== Luokka:Suomen keskiaika Luokka:Paavin bullat Luokka:1200-vuosikymmen
Liezl Carstens

Liezl Carstens (s. Pretoria, Gauteng, Etelä-Afrikka) on eteläafrikkalainen näyttelijä. ==Ura== Carstens syntyi ja kasvoi Etelä-Afrikassa, josta hän muutti äitinsä kanssa Yhdysvaltoihin joulukuussa 2001.Jordan - Cast jordanthemovie.com. Viitattu 28.5.2011. Hän asui aluksi pääosin eteläisissä osavaltioissa, kunnes muutti vuonna 2005 New Mexicoon. Siellä Carstens opiskeli näyttelemistä Michael Lloydin opissa, kunnes vuonna 2006 sai solmittua Eaton-agentuurin kanssa sopimuksen päästäkseen koe-esiintymään elokuviin. Hänen ensimmäinen roolinsa oli komediaelokuvassa The Donor Conspiracy (2007). Sittemmin Carstens sai pienen roolin muun muassa elokuvasta Wild Hogs – villit karjut ja esiintyi isommissa rooleissa Steven Seagalin elokuvissa Urban Justice ja The Keeper. ==Elokuvaroolit== *The Donor Conspiracy (2007) *Wild Hogs – villit karjut (2007) *Urban Justice (2007) *The Eye (2008) *Living Hell (2008) *Jordan (2009) *The Keeper (2009) *Passion Play (2010) *Fright Night (2011) ==Lähteet== Luokka:Eteläafrikkalaiset näyttelijät Luokka:Syntymävuosi puuttuu Luokka:Elävät henkilöt
Sarveiskalvorenkaat

Sarveiskalvokudoksen (strooman) sisäinen rengas eli Intrastromal Corneal Rings (ICR, ICRS tai Intacs) on implantti, jonka avulla parannetaan silmän optiikkaa. Renkaiden idea on 1950-luvulta, ja niitä on käytetty silmäkirurgiassa vuodesta 1996 saakka. Implantti koostuu kahdesta lähes puolikaaren muotoisesta renkaasta. Renkaat koostuvat PMMA:sta, jota on käytetty jo yli 60 vuoden ajan silmänsisäisissä tekomykiöissä kaihileikkauksien yhteydessä. Toimenpiteen yhteydessä sarveiskalvon sisäisten kerrosten väliin tehdään tunneli, johon renkaat asennetaan. Tämän lähestymistavan ansiosta renkaat voidaan tarvittaessa myös poistaa. Alun perin renkaat kehitettiin likinäköisyyden hoitamiseen, mutta viimeisen kymmenen vuoden aikana pääasiallinen käyttökohde on ollut sarveiskalvon kartiopullistuman eli keratoconuksen hoito. Intacs-renkaiden ansiosta voidaan välttyä täysin raskaalta sarveiskalvosiirtokirurgialta, joten se on tietyissä tapauksissa nopeampi, turvallisempi ja kustannustehokkaampi hoitomuoto. Suomessa Intacs-renkaita asetetaan sekä julkisissa sairaaloissa että yksityisillä klinikoilla, ja se on jo vakiintunut osa hoitovalikoimaa. == Suomalaisia tieteellisiä artikkeleita== Treating keratoconus with intacs corneal ring segments. Hellstedt, Timo et al. Luokka:Silmät Luokka:Silmätaudit
Jo Swerling

Joseph Swerling (18. huhtikuuta 1893 Venäjä – 23. lokakuuta 1964 Los Angeles, Kalifornia, Yhdysvallat) oli yhdysvaltalainen elokuvakäsikirjoittaja. Hän kirjoitti 1920-luvun alkupuoliskolla sanoma- ja aikakauslehtiin ja vuonna 1929 hän yhdessä Edward G. Robinsonin kanssa kirjoitti menestysnäytelmän The Kibitzer. Samana vuonna Swerling aloitti Hollywoodissa Columbia Picturesin palveluksessa. Columbialla ollessaan alkoi Swerlingin yhteistyö elokuvaohjaaja Frank Capran kanssa, jonka tuloksena syntyi muun muassa klassikkoelokuva Ihmeellinen on elämä (1946). Yhteistyö päättyi myöhemmin Swerlingin kyllästyttyä Capran tapaan kaapata kaikki kunnia elokuvistaan itselleen. Swerling oli ehdokkaana parhaan sovitetun käsikirjoituksen Oscar-palkinnon saajaksi elokuvasta Sankaritekojen mies (1942). Swerlingin yhdessä Abe Burrowsin kanssa kirjoittamaa ja Frank Loesserin säveltämää musikaalia Enkeleitä Broadwaylla (Guys and Dolls, 1950) on elokuvaversion ohella esitetty myös suomenkielisenä Suomen teattereissa.Hakutulos Swerling, Ilona- esitystietokanta, Teatterin tiedotuskeskus, viitattu 16.12.2014. == Valikoitu filmografia == * Platinapommi (Platinum Blonde, 1931) * Verta ja hiekkaa (Blood and Sand, 1941) * Sankaritekojen mies (The Pride of the Yankees, 1942) * Ihmeellinen on elämä (It's a Wonderful Life, 1946) == Lähteet == Luokka:Yhdysvaltalaiset elokuvakäsikirjoittajat Luokka:Yhdysvaltalaiset näytelmäkirjailijat Luokka:Vuonna 1893 syntyneet Luokka:Vuonna 1964 kuolleet Luokka:Tony-palkinnon saajat
Österbottens Folkblad

Österbottens Folkblad (vuosina 1918–1923 Folkbladet) oli Vaasassa vuosina 1908–1923 ilmestynyt ruotsinkielinen työväenlehti. Sosiaalidemokraattinen Österbottens Folkblad perustettiin Vaasan ruotsinkielisen työväenyhdistyksen piirissä. Vuoteen 1910 saakka se oli myös Finlands Svenska Arbetarförbundetin äänenkannattaja. Viranomaiset lakkauttivat poliittisesti radikaalin lehden syksyllä 1914. Helmikuun vallankumouksen jälkeen se ilmestyi uudelleen sisällissodan alkuun saakka. Sisällissodan jälkeen lehden julkaisuyhtiö herätti sen henkiin Folkbladet-nimisenä. Työväenliikkeen jakaantuessa se siirtyi Suomen Sosialistisen Työväenpuolueen äänenkannattajaksi. Vuosina 1921–1922 lehteä julkaisi Oy Työ Helsingissä. Viranomaiset lakkauttivat Folkbladetin elokuussa 1923 yhdessä koko SSTP:n lehtiryhmän kanssa. Yhdestä kolmeen kertaan viikossa ilmestyneen lehden levikki oli keskimäärin runsaat tuhat kappaletta. Päätoimittajina ja vastaavina toimittajina työskentelivät August Isaksson 1908 ja 1920–1923, August Forsman 1908 ja 1921–1922, Emil Ström 1908, Karl Arvid Kuusi 1909–1914 ja 1917–1918, Arvid Svedberg 1918–1919, Osvald Fager 1922, Oskar Göransson 1922, John Lundberg 1922 ja I. J. Lundberg 1923. Vuosina 1926–1930 lehden toimintaa jatkoi Vaasassa ilmestynyt kommunistinen Nya Folkbladet. ==Lähteet== ==Aiheesta muualla== * Österbottens Folkblad (1908–1914, 1917) digitoituna kansalliskirjastossa * Folkbladet (1918–1923) digitoituna kansalliskirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:SDP:n lehdet Luokka:Suomen sosialistinen työväenpuolue Luokka:Vaasan media
Council on American-Islamic Relations

Council on American-Islamic Relations (lyh. CAIR, ) on Yhdysvaltain suurin islamilainen ihmis- ja kansalaisoikeusjärjestö. Sen päämaja sijaitsee Capitol Hillillä Washington D.C:ssä, ja sillä on paikallisosastoja koko maassa. Järjestö perustettiin kesäkuussa 1994. Sen perustaminen oli osittain vastaus Arnold Schwarzeneggerin tähdittämälle elokuvalle Tosi valheita, jonka yhdysvaltalaiset muslimiryhmät katsoivat lietsovan arabi- ja muslimivastaisia stereotypioita. Vuonna 1995 CAIR otti hoitaakseen ensimmäisen syrjintätapauksensa, jossa muslimityöntekijältä oli evätty oikeus käyttää hijabia. CAIR:n toiminta-ajatuksena on "parantaa islamin ymmärrystä, edistää keskustelua, turvata kansalaisvapaudet, voimaannuttaa yhdysvaltalaiset muslimit ja rakentaa liittoja​​, jotka edistävät oikeudenmukaisuutta ja keskinäistä ymmärrystä". Se puuttuu usein yhdysvaltalaisiin muslimeihin kohdistuvaan syrjintään ja etniseen profilointiin. CAIR tekee myös tutkimusta Yhdysvaltain muslimiyhteisöstä ja julkaisee vuosittaisia raportteja yhteisön väestötilastoista ja yleisestä mielipiteestä sekä muslimeihin kohdistuneista viharikoksista. CAIR on saanut osakseen kritiikkiä useiden virkamiesten ja järjestöjen taholta. Sitä on syytetty muun muassa islamistisen agendan ajamisesta, ja sillä on väitetty olevan kytköksiä Muslimiveljeskuntaan ja Hamasiin. Marraskuussa 2014 CAIR lisättiin Arabiemiraattien terrorismiyhteyksistä epäiltyjen listalle. CAIR on kiistänyt syytökset ja kutsuu niitä islamofobiseksi lokakampanjaksi. Joulukuussa 2023 Bidenin hallinto katkaisi yhteydet CAIRiin sen jälkeen, kun sen pääjohtaja Nihad Awad oli sanonut olevansa "iloinen" nähdessään palestiinalaisten murtautuvan ulos Gazasta 7. lokakuuta, ja että palestiinalaisilla "on oikeus itsepuolustukseen", mutta Israelilla "miehitysvaltana" ei ole. == Katso myös == * Islam Yhdysvalloissa ==Lähteet== ==Aiheesta muualla== *CAIR:n kotisivut Luokka:Ihmisoikeusjärjestöt Luokka:Islamilaiset järjestöt Luokka:Islam Yhdysvalloissa Luokka:Yhdysvaltalaiset järjestöt
Nya Folkbladet

Nya Folkbladet oli Vaasassa vuosina 1926–1930 ilmestynyt ruotsinkielinen kommunistinen sanomalehti. Kerran viikossa ilmestynyt lehti oli tarkoitettu koko maan ruotsinkielisten kommunistien yhdyssiteeksi. Sen kustantajana toimi ruotsinkielisten työväenjärjestöjen muodostama Förlagsaktiebolag Ny Tid. Päätoimittajina työskentelivät August Isaksson (1927) ja Allan Asplund (1927–1930). Viranomaiset lakkauttivat Nya Folkbladetin yhdessä muun kommunistilehdistön kanssa kesäkuussa 1930. ==Lähteet== ==Aiheesta muualla== * Nya Folkbladet digitoituna kansalliskirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Vaasan media
Time of My Life

Time of My Life on 3 Doors Downin 19. heinäkuuta 2011 julkaistu, yhtyeen viides studioalbumi. Albumi on yhtyeen ensimmäinen studiolevytys sitten vuonna 2008 julkaistun 3 Doors Down -albumin jälkeen. Se nousi Suomen virallisen listan sijalle 34. == Äänitys == 22\. heinäkuuta 2010 yhtye kertoi Kanadan Londonissa pidetyn konserttinsa, että heidän olisi määrä alkaa nauhoittamaan uutta studiomateriaalia jo ensi viikon aikana. Samassa konsertissa myös albumin ensimmäinen raita, "On The Run", sai ensiesityksensä . Lokakuussa 2010 yhtye viimeisteli albumin nauhoitusprosessin Los Angelesissa Kaliforniassa yhdessä Grammy-palkitun tuottajansa, Howard Bensonin kanssa. 27. lokakuuta 2010 3 Doors Down esiintyi T.J. Martellin säätiön järjestämässä hyväntekeväisyystapahtumassa, jossa kerättiin varoja leukemia-, syöpä- ja AIDS-potilaille. Saman tilaisuuden yhteydessä antamassaan haastattelussa yhtyeen laulaja Brad Arnold paljasti myös tulevan albumin nimen olevan "Time of My Life", ja lisäsi, että albumin julkaisua oli kaavailtu helmikuulle 2011 . 10\. tammikuuta 2011 albumin ensimmäinen single, When You’re Young, sai ensiesityksensä useilla eri radioasemilla. Singlejulkaisuna kappale julkaistiin 1. helmikuuta 2011 . 31\. maaliskuuta 2011 3 Doors Down tiedotti, että uusi studioalbumi julkaistaisiin 19. heinäkuuta. Brad Arnold puhui albumista hyvin myönteisesti : 19\. toukokuuta yhtye tiedotti, että uuden albumin toinen singlejulkaisu, Every Time You Go, julkaistaisiin digitaalisessa muodossa 23. toukokuuta. == Kappaleet == # # # # # # # # # # # # # # # # == Kokoonpano == * Brad Arnold – laulu * Matt Roberts – soolokitara * Chris Henderson – rytmikitara * Todd Harrell – bassokitara * Greg Upchurch – rummut == Arvostelut == * Metacritic: 49/100Metacritic: Reviews for Time of My Life by 3 Doors Down * AllMusic: AllMusic review * Consequence of Sound: Consequence of Sound: Album review * Rolling Stone: Rolling Stone: Album review == Lähteet == Luokka:3 Doors Downin albumit Luokka:Vuoden 2011 albumit
James Wong Howe

James Wong Howe (28. elokuuta 1899 Guangdong, Kiina – 12. heinäkuuta 1976 Los Angeles, Kalifornia) oli Kiinassa syntynyt yhdysvaltalainen elokuvaaja. Hän muutti viisivuotiaana perheineen Yhdysvaltoihin. Ensimmäisen maailmansodan jälkeen hän aloitti Famous Players-Lasky -studiolla yleismiehenä, kokeiltuaan sitä ennen uraa nyrkkeilijänä. Howe harrasti valokuvausta ja hän kuvasi elokuvanäyttelijöitä heidän kokeillessaan eri puvustuksia. Näyttelijä Mary Miles Minter piti siitä, kuinka Howe sai hänen siniset silmänsä näyttämään kuvissa tummemmilta ja otti Howen puheeksi eri keskusteluissa tapaamiensa henkilöiden kanssa, mikä johti Howen päätymiseen elokuvaajaksi. Kuvaajana Howella oli läheinen työsuhde ohjaaja William K. Howardin kanssa. Äänielokuvan tultua Howea pidettiin kuvaajana vanhanaikaisena ja mahdottomana käyttää, mutta Howard palkkasi hänet elokuvaansa Transatlanticin salaisuus (1931). Elokuvassa Howe käytti vastaavia matalia kattoja, joiden käytöstä Citizen Kanessa Orson Welles sai mainetta kymmenen vuotta myöhemmin. Howe oli Oscar- ehdokkaana kaikkiaan kymmenen kertaa. Palkinnon parhaasta kuvauksesta hän sai elokuvista Tatuoitu ruusu (1955) ja Hud – Lännen kapinallinen (1963). == Valikoitu filmografia == * Transatlanticin salaisuus (Transatlantic, 1931) * Shanghain pikajuna (Shanghai Express, 1932) * Fantasia (1940) * Renkaita vedessä (Kings Row, 1942) * Pyövelitkin kuolevat (Hangmen Also Die!, 1943) * Tatuoitu ruusu (The Rose Tattoo, 1955) * Hud – Lännen kapinallinen (Hud, 1963) * Tapaus Wilson (Seconds, 1966) * Helvetin esikartano (The Molly Maguires, 1970) == Lähteet == Luokka:Amerikankiinalaiset Luokka:Yhdysvaltalaiset elokuvaajat Luokka:Kiinalaiset elokuvaajat Luokka:Oscar-palkinnon saajat Luokka:Vuonna 1899 syntyneet Luokka:Vuonna 1976 kuolleet
Työläinen

Työläinen oli Porvoossa vuosina 1906–1916 ilmestynyt sosiaalidemokraattinen sanomalehti. Sen perustajahahmo oli sosiaalidemokraattien jyrkkään siipeen kuulunut Kullervo Manner. Lehden levikkialue ruotsinkielisen Porvoon ympärillä oli suppea, ja se lopetettiin lähinnä taloudellisten vaikeuksien takia.Suomen lehdistön historia 7, s. 154 Aluksi kahdesti ja vuodesta 1908 lähtien kolmesti viikossa ilmestyneen lehden levikki oli suurimmillaan 2400 kappaletta vuonna 1912.Suomen lehdistön historia 7, s. 155 Päätoimittajina työskentelivät Kullervo Manner (1907–1909), V. F. Aaltoranta (1910–1912), Rieti Itkonen (1912–1914), Toivo Järvinen (1914–1915) ja August Ahokas (1915–1916). Taustavaikuttajiin kuului muun muassa johtokunnan puheenjohtaja Joel Järnstedt. ==Lähteet== * ===Viitteet=== ==Aiheesta muualla== * Työläinen Historiallisessa sanomalehtikirjastossa Luokka:Ilmestymästä lakanneet suomalaiset sanomalehdet Luokka:Porvoon media Luokka:SDP:n lehdet
Karim Belkhadra

Karim Belkhadra (s. 4. joulukuuta 1963 Aubervilliers) on ranskalainen näyttelijä. Belkhadra on esiintynyt elokuvissa vuodesta 1991 lähtien. Pääosin hän on esiintynyt draamoissa, komedioissa ja rikoselokuvissa, kuten Viha (1995), Room to Rent (2000) ja Avant l'oubli (2005). Belkhadran kenties suurin elokuvarooli oli elokuvassa Purppuravirrat (2000), jonka pääosaa näytteli Jean Reno. Belkhadra esiintyi myös Jean-Claude Van Dammen tähdittämässä elokuvassa JCVD (2008). ==Lähteet== Luokka:Ranskalaiset näyttelijät Luokka:Vuonna 1963 syntyneet Luokka:Elävät henkilöt
Lyle R. Wheeler

Lyle R. Wheeler (2. helmikuuta 1905 Woburn, Massachusetts – 10. tammikuuta 1990 Woodland Hills, Los Angeles, Kalifornia) oli yhdysvaltalainen elokuvalavastaja. Hän valmistui Etelä-Kalifornian yliopistosta ja toimi teollisena muotoilijana ja lehtikuvittajana. Elokuvien parissa hän aloitti 1930-luvulla David O. Selznickin palveluksessa. Myöhemmällä urallaan Wheeler toimi lavastajana muun muassa useissa Otto Premingerin elokuvissa. Wheeler oli kaikkiaan 29 kertaa ehdolla Oscar-palkinnon saajaksi. Parhaan lavastuksen Oscar-palkinnon hän sai viidesti ja ne tulivat elokuvista Tuulen viemää (1939), Anna ja Siamin kuningas (1946), Näin hänen kuolevan (1953), Kuningas ja minä (1956) ja Anne Frankin päiväkirja (1959). == Valikoitu filmografia == * Tapahtuipa Hollywoodissa (A Star Is Born, 1935) * Tuulen viemää (Gone with the Wind, 1939) * Rebekka (Rebecca, 1940) * Laura (1944) * Anna ja Siamin kuningas (Anna and the King of Siam, 1946) * Kesäleski (The Seven Year Itch, 1955) * Päivien kimallus (Love Is a Many-Splendored Thing, 1955) * Kirje kolmelle naiselle (A Letter to Three Wives, 1949) * Kaikki Eevasta (All About Eve, 1950) * 14 tuntia (Fourteen Hours, 1951) * Titanic (1953) * Näin hänen kuolevan (The Robe, 1953) * Sinuhe, egyptiläinen (The Egyptian, 1954) * Kuningas ja minä (The King and I, 1956) * Anne Frankin päiväkirja (The Diary of Anne Frank, 1959) * Kardinaali (The Cardinal, 1963) == Lähteet == Luokka:Yhdysvaltalaiset elokuvalavastajat Luokka:Oscar-palkinnon saajat Luokka:Vuonna 1905 syntyneet Luokka:Vuonna 1990 kuolleet
I. A. L. Diamond

I. A. L. Diamond (synt. Itek Domnici, 27. kesäkuuta 1920 Ungheni, Iași, Romania – 21. huhtikuuta 1988 Beverly Hills, Kalifornia, Yhdysvallat) oli yhdysvaltalainen elokuvakäsikirjoittaja. Hän syntyi Romaniassa, mutta varttui Brooklynissä, New Yorkissa. Opiskelujensa jälkeen Diamond muutti Hollywoodiin käsikirjoittajaksi ja erikoistui myöhemmin komedioihin. Vuodesta 1957 alkaen Diamond kirjoitti lähes yksinomaan elokuvaohjaaja Billy Wilderille, jonka kanssa hän jakoi parhaan alkuperäiskäsikirjoituksen Oscar-palkinnon elokuvasta Poikamiesboksi (1960). Lisäksi Diamond oli palkintoehdokkaana elokuvista Piukat paikat (1959) ja Onnenonkijat (1966). == Valikoitu filmografia == * Casanova vuokralaisena (Love Nest, 1951) * Haluan vaimoni takaisin (Let's Make It Legal, 1951) * Rakas, minä nuorrun (Monkey Business, 1952) * Piukat paikat (Some Like It Hot, 1959) * Poikamiesboksi (The Apartment, 1960) * Yks', kaks', kolme (One, Two, Three, 1961) * Irma la Douce – pikku pariisitar (Irma La Douce, 1963) * Suutele minua, tyhmyri (Kiss Me, Stupid 1964) * Onnenonkijat (The Fortune Cookie, 1966) * Sherlock Holmesin yksityiselämä (The Private Life of Sherlock Holmes, 1970) * Avanti! (1972) * Etusivu uusiks' (The Front Page, 1974) * Fedora – arvoituksellinen nainen (Fedora, 1978) * Varsinaiset kumppanukset (Buddy Buddy, 1981) == Lähteet == Luokka:Yhdysvaltalaiset elokuvakäsikirjoittajat Luokka:Oscar-palkinnon saajat Luokka:Vuonna 1920 syntyneet Luokka:Vuonna 1988 kuolleet
Begur

Begur on kunta Gironan maakunnassa Katalonian itsehallintoalueella Espanjassa. Vuonna 2021 kunnassa oli 4 039 asukasta. Kunnan pinta-ala on 20,7 km². Begur on tunnettu keskiaikaisesta rauniolinnastaan ja uimarannoistaan. ==Tapahtumat== Vuosittain Begurissa järjestetään festivaali lokakuussa Pyhän Tanian muistolle. ==Lähteet== ==Aiheesta muualla== Luokka:Gironan kunnat
Riemumessu (Ilkka Juote)

Riemumessu (Lopen Riemumessu) on Lahden kirkkopäivillä keväällä 2011 kantatoteutettu, kymmenes Lopen seurakunnan kappalaisen Ilkka Juotteen säveltämä ja sanoittama gospelmessu. Messun 11 laulun ja liturgisten osien (siunaukset) sovitustyön Lopen seurakunnalle suoritti Ilkka Cristian Laevuo. Kantatoteutus tapahtui 14.05.2011 Hollolan uudessa Sovituksenkirkossa. Riemumessun kantatoteutuksen musiikkikappaleet (säv./san. Ilkka Juote, sov. Cristian Laevuo): * Sydämestä sydämeen (Alkusiunauksen siunaus) (Alkusiunauksen vuorotervehdys) * Matkan varrella * Nyt saa laittaa tuulemaan * Katso, kuinka pienestä voi * Kiitos, että on Hän * Niin kuin valtavan virran vuo * Sydämien uomaa * Kiitos, että Sinä olet täällä * Nyt ei puhuta ihan turhista 2 * Nyt ei puhuta ihan turhista 1 * Päivämme päättyvä on (Päätöksen Herran siunaus) (Sydämestä sydämeen, yhteislauluna) Luokka:Messut
Salt Peanuts

Salt Peanuts on Dizzy Gillespien ja Kenny Clarken säveltämä jazzkappale, josta on tullut yksi bebop-tyylin standardeista. Kappale sai alkunsa lyhyestä riffistä, jonka Gillespie keksi nauhoitussessiossa Lucky Millinderin kappaleeseen ”Little John Special” vuonna 1942. Gillespie ja Clarke kehittivät yhdessä kokeilemalla lisää materiaalia, ja erilliseksi sävellykseksi se merkittiin ensimmäisen kerran vuonna 1943. Gillespie nauhoitti ”Salt Peanutsin” oman yhtyeensä kanssa ensimmäisen kerran vuonna 1945; nauhoituksen kokoonpanoon kuuluivat trumpetisti Gillespien lisäksi alttosaksofonisti Charlie Parker, pianisti Al Haig, basisti Curley Russell ja rumpali Sidney Catlett. Kappale alkaa rumpusoolon sisältävällä alkusoitolla, jonka jälkeen soitetaan kappaleen 32 tahdin AABA-rakennetta seuraava päämelodia. Sointukulku muistuttaa rhythm-kiertoa. Päämelodiaa seuraa 8 tahdin mittainen välisoitto. Soolojen jälkeen päämelodiaan ei enää palata, vaan alkusoitto toistetaan koodana rumpusoolon jälkeen. == Levytyksiä == * 1974 The Pointer Sisters albumilla That's a Plenty == Lähteet == == Aiheesta muualla == * Luokka:Dizzy Gillespien säveltämät kappaleet Luokka:Jazzkappaleet Luokka:Jazzstandardit Luokka:Vuoden 1943 kappaleet
Kenneth Aro

Kenneth Aro (s. 7. syyskuuta 1974) on suomalainen lentopallotuomari ja entinen lentopalloilija. Aro valittiin kauden lentopalloerotuomariksi Suomessa vuonna 2009 ja kauden beach volleyn erotuomariksi vuonna 2004. Vuonna 2001 Aro voitti torjuntatilaston SM-liigassa. Aro päätti lentopallouransa kauteen 2002–2003. Kaudella 2001–2002 hän voitti Suomen-mestaruuden Tampereen Isku-Volleyssa. Kaikkiaan Aro pelasi urallaan 201 liigaottelua. ==Lähteet== Luokka:Suomalaiset lentopalloilijat Luokka:Suomalaiset lentopallotuomarit Luokka:Vuonna 1974 syntyneet Luokka:Elävät henkilöt
Nordbooks

Nordbooks on kemiläinen kirjankustantamo, joka on erikoistunut kotimaiseen kirjallisuuteen. Nordbooks julkaisee vuodessa noin 40 nimikettä. Luokka:Suomalaiset kirjankustantamot
Kirjeitä saksalaiselle prinsessalle fysiikasta ja filosofiasta

Kirjeitä saksalaiselle prinsessalle fysiikasta ja filosofiasta () on Leonhard Eulerin kirja, joka koostuu hänen vuosina 1760–62 kirjoittamistaan Brandenburg-Schwedtin rajakreivin Friedrich Heinrichin tyttärelle Friederike Charlotte von Brandenburg-Schwedtille (1745–1808) osoitetuista kirjeistä. Euler oli tutustunut rajakreiviin Berliinissä ilmeisesti yhteisen musiikinharrastuksen johdosta. Kirjeissä, joita on kaikkiaan 234, käsitellään monipuolisesti, asiallisesti ja kansantajuisesti monenlaisia luonnontieteen ja matematiikan kysymyksiä. Kirjeet julkaistiin ensi kerran Pietarissa kolmena niteenä vuosina 1768–72. Sittemmin ne käännettiin monille kielille ja levisivät lukuisina painoksina. Eulerin teos on luonnontieteen popularisoinnin uranuurtajia. == Lähteet == == Aiheesta muualla == * Osmo Pekonen: Tiedekirjeitä saksalaisprinsessalle. Helsingin sanomat 11.12.2007. * Tapio Markkanen: Kaikki kohdalleen: Valistuksen kirjekurssi ihmisestä ja maailmasta. Tieteessä tapahtuu 8/2007. * Teos englanniksi, kommentaari ja Eulerin elämä Google Booksissa: Osa 1, Osa 2 Luokka:Kirjat tieteestä Luokka:1760-luvun kirjat Luokka:1770-luvun kirjat
Parvitulppaani

Parvitulppaani (Tulipa urumiensis) on pieni keväisin kukkiva tulppaanilaji, jota viljellään koristekasvina. Se on kotoisin Kreetalta. Parvitulppaanin tyvilehdet ovat muodoltaan pitkät ja tasasoukat. Se kasvaa 15–25 senttimetriä korkeaksi. 2–3 senttimetrin kukkia on yhdestä viiteen kappaletta. Kukan värikkäät kehälehdet ovat keltavalkoiset. == Lähteet == == Aiheesta muualla == * Pinkka – Lajintuntemuksen oppimisympäristö: Parvitulppaani (Tulipa urumiensis) Luokka:Tulppaanit
Metsätulppaani

Metsätulppaani (Tulipa sylvestris) on keltakukkainen tulppaanilaji, jota viljellään koristekasvina. Sitä tavataan luonnonvaraisena Etelä-Euroopassa. Metsätulppaani kasvaa 10–40 senttimetriä korkeaksi. Sillä on 2–3 sinivihreää suippoa tyvilehteä. Nuput ovat nuokkuvat ja kukat pystyt ja tuoksuvat, halkaisijaltaan 4–6 cm. == Lähteet == == Aiheesta muualla == * Pinkka – Lajintuntemuksen oppimisympäristö: Metsätulppaani (Tulipa sylvestris) * LuontoPortti: Metsätulppaani (Tulipa sylvestris) * Suomen Lajitietokeskus: Metsätulppaani – Tulipa sylvestris * ITIS: Tulipa sylvestris * United States Department of Agriculture (USDA): Tulipa sylvestris Luokka:Tulppaanit
Hazrat Alin moskeija

Hazrat Alin moskeija eli Sininen moskeija on moskeija Pohjois-Afganistanissa Mazar-i-Sharifin kaupungin keskustassa. Sitä pidetään yhtenä šiiamuslimien tärkeimmistä pyhäköistä, sillä perimätiedon mukaan sinne on haudattu "yksi neljästä oikeaanjohdetuista kalifeista", Ali. Paikallinen mullah näki siitä unta 1100-luvulla, ja kun uni osoitettiin luotettavaksi, sulttaani Ahmed Sanjar rakennutti sille paikalle moskeijan ja kaupungin. Alkuperäisen moskeijan tuhosi Tšingis-kaani 1200-luvulla. Nykyisen moskeijan on rakennuttanut 1400-luvulla Husain Baiqara. On varsin todennäköistä, että Zarathustra on haudattu sinne jo aiemmin. Luokka:Afganistanin moskeijat
Luca Marin

Luca Marin (s. 9. huhtikuuta 1986 Vittoria, Italia) on italialainen sekauimari. Hän on erikoistunut 400 metrin sekauintiin ja on voittanut yhteensä viisi mitalia pitkän radan maailman- ja Euroopan- mestaruuskilpailuissa. Lyhyen radan EM-kilpailuissa 2006 Marin voitti kultaa lyötyään maailmanennätyksen haltijan László Csehin. Marin osallistui Italian joukkueessa olympialaisiin 2004. Luokka:Italialaiset uimarit Luokka:Vuonna 1986 syntyneet Luokka:Elävät henkilöt
Filosofisia tutkielmia

Filosofisia tutkielmia on suomennettu kokoelma Gottfried Leibnizin teoksia. Teoksen ovat toimittaneet Tuomo Aho ja Markku Roinila ja sen on julkaissut Gaudeamus. Käännökset ovat latinan-, ranskan-, englannin- ja saksankielisistä alkuteksteistä.Waarala, Hannu: Filosofisia tutkielmia. Keskisuomalainen 21.6.2011. == Lähteet == == Aiheesta muualla == * Pekka Wahlstedt: Kaikkea tutkinut Leibniz edustaa yksin kokonaista akatemiaa. Helsingin Sanomat 3.7.2011. Luokka:Kirjat filosofiasta Luokka:Vuoden 2010 kirjat
Kabulin maakunta

Kabul on yksi Afganistanin 34 maakunnasta (velayat). Siellä on asukkaita noin 5,2 miljoonaa. Kabulin maakunnassa on Afganistanin pääkaupunki Kabul. Maakunnan maastonmuodoista on keskeinen suuri laakso, jossa pääkaupunki sijaitsee. Maaperä on viljavaa ja sadevedet kastelevat sitä. Alueella viljellään vehnää, perunaa, maissia, hedelmiä ja vihanneksia. Suurimmat etniset ryhmät ovat paštut, tadžikit ja hazarat. Pääkaupungin ympäristössä elää myös jonkun verran hinduja ja sikhejä. Uskonnoltaan alueen asukkaista suuri osa on sunneja, šiiat muodostavat vähemmistön. Vuonna 2017 arvioitiin, että 47% väestöstä oli lukutaitoisia. ==Hallinnollinen jako== Maakunta jakautuu 15 alueeseen, joista yksi on pääkaupunki Kabul. *Bagrami *Chahar Asyab *Chahar Dihi *Dih Sabz *Gul Dara *Istalif *Kabul *Kalakan *Khaki Jabar *Mirbacha Kot *Musayi *Paghman *Qara Bagh *Shakar Dara *Surobi ==Lähteet== Luokka:Afganistanin maakunnat
Kapisan maakunta

Kapisa (persiaksi: کاپيسا) on yksi Afganistanin 34 maakunnasta (velayat). Se sijaitsee maan koillisosassa. Sen keskuspaikka on Mahmud-i-Raqi. Maakunnan väkiluku on 397 160 (2010)World Gazetteer ja sen pinta-ala on 1 842 km². Kapisan rajanaapureita ovat maakunnat Panjshir pohjoisessa, Laghman idässä, Kabul etelässä ja Parvan lännessä. ==Hallinnollinen jako== Maakunta jakautuu yhdeksään alueeseen *Alasay *Hesa Awal Kohistan *Hesa Duwum Kohistan *Koh Band *Mahmud Raqi *Nijrab *Tagab ==Lähteet== Luokka:Afganistanin maakunnat
Nicolas Marin

thumb|Nicolas Marin Nicolas Marin (s. 29. elokuuta 1980) on ranskalainen jalkapalloilija, joka pelaa keskikenttäpelaajana FC Sionissa. == Ura == Marin aloitti uransa AJ Auxerressa ennen siirtymistään AS Saint-Étienneen. Saint- Étiennen jälkeen hän pelasi CS Sedan Ardennesissa, josta hän siirtyi FC Lorientin riveihin vuonna 2007. Riitauduttuaan managerinsa Christian Gourcuffin kanssa Marin lainattiin englantilaiseen Plymouth Argyleen kauden 2008–2009 alussa. Lainasopimus purettiin talvella ja loppukauden hän vietti lainalla SC Bastiassa. Kesällä 2009 Marin siirtyi sveitsiläiseen FC Sioniin. Luokka:Ranskalaiset jalkapalloilijat Luokka:Vuonna 1980 syntyneet Luokka:Elävät henkilöt
Pyhän Benedictuksen luostarisääntö

Pyhän Benedictuksen luostarisääntö (myös Pyhän Benedictuksen sääntö, ) on 500-luvulta peräisin oleva läntinen kristillinen luostarisääntö. Teos yhdistetään Benedictus Nursialaiseen, jolta ei ole säilynyt muita teoksia. Pyhän Benedictuksen luostarisääntöä on pidetty myöhempien luostarisääntöjen esikuvana ja se on yksi keskiajan kirkollisen kulttuurin tärkeimmistä lähteistä. Benedictus perusti sääntönsä Basileios Suuren luostarisääntöön, jonka hän tunsi Rufinuksen tekemänä latinankielisenä käännöksenä. Lisäksi sääntö sai vaikutteita Cassianus Roomalaiselta.Orfanos, Fevronia: ”Johdanto”. Teoksessa Luostarisäännöstä on kaksi suomennosta, jotka ovat julkaiseet Basam Books (2010) ja Katolinen tiedotuskeskus (2011). == Katso myös == *Benediktiinit == Lähteet == == Kirjallisuutta == * * == Aiheesta muualla == Teos kokotekstinä * Regula Sancti Benedicti. The Latin Library. * Holy Rule of St. Benedict. Christian Classics Ethereal Library. * The Rule of Saint Benedict . An Introduction to the Rule by Jerome Theisen, former Abbot Primate of the Benedictine Confederation. * Corpus Christi College MS. 197: Rule of St. Benedict, in Latin and Old English, later 10th century, with additions relating to Bury St. Edmunds. Corpus Christi College, Oxford University. Arvosteluja ja artikkeleita * Kosonen, Päivi: Nöyryyden ja hiljaisuuden jäljillä. Agricola 26.1.2011. * Mäkinen, Virpi: Tutkijoiden ja opiskelijoiden yhteinen projekti: Pyhän Benedictuksen luostarisääntö. Teologia.fi 3.2.2011. Luokka:Keskiajan kirjallisuus Luokka:Kirjat kristillisestä teologiasta ja uskonnonfilosofiasta Luokka:Kristillinen luostarilaitos *
George Turner

George Turner (1841–1910) oli englantilainen, etenkin maisemiin erikoistunut taidemaalari. Häntä kutsuttiin ”Derbyshiren John Constableksi”, koska Turner kuvasi turmeltumatonta englantilaista maaseutua.Derbyshire Artists Derbyshire UK Uransa alkuvaiheessa Turner pyrki lähes valokuvamaiseen tarkkuuteen ja luonnon jäljentämiseen, mutta 1880-luvulta alkaen hänen töissään alkaa näkyä impressionismin vaikutus. Turner oli taiteilijana enimmäkseen itseoppinut. Hänen suosikkimaalauspaikkansa oli Barrow upon Trent Derbyshiren eteläosassa. Siellä hän tapasi myös tulevan vaimonsa. He menivät kylässä naimisiin, asettuivat vaimon kotitilalle ja saivat neljä lasta. Turner, George - 'Derbyshire's John Constable' Bygone Derbyshire Mutkitteleva jokivarsi ja Derbyshiren maalaisniityt olivat Turnerille jatkuva inspiraation lähde. Hän maalasi etenkin sadonkorjuuaiheita, jokea ylittäviä vaunuja laiduntavaa karjaa ja jokivarressa virkistäytyviä ihmisiä. Hän tuotti satoja idyllisi maisemamaalauksia maaseudusta, joka tulisi pian muuttumaan maatalouden koneellistumisen myötä. Turner oli suosittu taiteilijoiden ja ostajien keskuudessa ja myi hyvin jo elinaikanaan. Hän piti monia näyttelyitä Nottinghamissa ja Birminghamissa, mutta ei koskaan Lontoossa. Nykyisin hänen töitään on Derbyn kaupunginmuseossa. Speel, Bob: Derby 19th century British art The Artist on Tour Visit Peak District == Lähteet == Luokka:Englantilaiset taidemaalarit Luokka:Vuonna 1841 syntyneet Luokka:Vuonna 1910 kuolleet
Sielun syvyys

Sielun syvyys on suomennettu kokoelma 1300-luvun saksalaisen munkin Mestari Eckhartin opetuspuheita ja saarnoja. Katolinen kirkko piti Eckhartia harhaoppisena ja hänen keskiyläsaksan kielellä tekemänsä muistiinpanot säilyivät luostarien arkistoissa. Ensimmäinen saarnakokoelma ilmestyi 1850-luvulla. Suomenkielisen valikoiman on suomentanut Kai Pihlajamaa ja sen julkaissut suomeksi Basam Books vuonna 2009. Kirjan esipuheen on kirjoittanut Jaakko Heinimäki. == Lähteet == == Aiheesta muualla == * Huhtanen, Jouni: Matkalla sielun syvyyteen. Agricolan kirja-arvostelut 8.6.2009. * Julkunen, Pertti: Jumalan bulimia. Kaltio 6/2010 ja 1/2011. (Archive.is) * Kulmala, Teppo: Sielun syvyys. Savon Sanomat 31.5.2009. * Mehtonen, Päivi: Mystinen minä. Niin & näin 3/2009. (PDF) * Sinervo, Helena: Tätä kannatti odottaa 700 vuotta. Helsingin Sanomat 22.7.2009. (tilaajille) Luokka:Kirjat kristillisestä teologiasta ja uskonnonfilosofiasta Luokka:Saksalaiset tietokirjat Luokka:Vuoden 2009 kirjat
Mahmud-i-Raqi

Mahmud-i-Raqi () on kaupunki Afganistanissa Kapisan maakunnassa, jonka keskuspaikka se onMrrd-nbdp.org, viitattu 8.5.2012. Kaupungin väkiluku on 661World Gazetteer Tiedon voi kyseenalaistaa, sillä väkiluku vaihtelee 7000/70000/600000 lähteestä riippuen.. ==Lähteet== Luokka:Afganistanin kaupungit
Byron Mann

Byron Mann (, s. 13. elokuuta 1967 Brittiläinen Hongkong) on hongkongilais- yhdysvaltalainen näyttelijä, joka tuli tunnetuksi elokuvasta Street Fighter. == Ura == Mann syntyi Brittiläisessä Hongkongissa, jossa hän kävi brittiläisen high schoolin. Mann kiinnostui tuolloin teatterista. Valmistumisensa jälkeen hän muutti Yhdysvaltoihin Kaliforniaan opiskelemaan filosofiaa Kalifornian yliopistoon.Byron Mann - Biography Byron Mann - an unofficial fansite Viitattu 29.5.2011 Mann opiskeli vielä lakia USC:ssä, kunnes pyrki täysipäiväiseksi näyttelijäksi. Sittemmin hän on tehnyt niin elokuva-, kuin televisiorooleja vuodesta 1990 lähtien. Mann on esiintynyt muun muassa elokuvissa Kovaa peliä Chinatownissa, Pedon kehto, Catwoman, Dragon Boys, Shanghai Kiss ja A Dangerous Man. Mann on harjoitellut Wushuta. == Lähteet == Luokka:Hongkongilaiset näyttelijät Luokka:Vuonna 1967 syntyneet Luokka:Elävät henkilöt
Taisto Heikkinen

Taisto Heikkinen (11. heinäkuuta 1937 Hyrynsalmi – 7. toukokuuta 2011 HyrynsalmiKarpon parhaat -ohjelma 28.5.2011 MTV3:lla. Katsomo.fi (verkkokatselu) ) oli suomalainen sääennustaja. Sammakkoprofessorina tunnettu Heikkinen väitti pystyvänsä ennustamaan tulevan sään kuukausiksi eteenpäin tarkkailemalla sammakoita sekä yleisesti luontoa kotipihansa havaintotornista. Heikkinen nousi julkisuuteen keväällä 1995 Karpolla on asiaa -ohjelmassa ennustaessaan tulevan kesän säätä. Heikkinen oli vuodesta toiseen julkisuudessa ennustuksillaan,Esimerkiksi ; ; ; ; Tämän mukaan esittänyt 20 ennustusta Karpolla on asiaa -ohjelmassa. Viitattu 28.5.2011. jotka osuivat joskus oikeaan ja joskus eivät. Karpon ohjelmassa hän kertoi käyttävänsä ennustuksissaan aina samaa sammakkoa. Syyskuussa 2001 sammakko vaihtui kuitenkin nuorempaan, ja kesällä 2006 sammakko oli kuollut helteeseen. Skeptikko-lehden päätoimittaja Risto K. Järvinen vertaa artikkelissaan Sammakkoprofessori, postmoderni media ja tieteellinen tieto sammakkoprofessori-ilmiötä muinaisen Rooman auguureihin. ==Yksityiselämä== Heikkinen syntyi ja kuoli sukutilallaan Törisevänniemellä Luvanjärven rannalla Hyrynsalmella Kainuussa. Perheeseen kuului Heikkisen lisäksi kolme sisarusta. Taisto avioitui vaimonsa Sofian kanssa vuonna 1958, ja heillä on neljä lasta. Heikkinen oli kuollessaan 73-vuotias. Hän antoi viimeisen ennustuksensa kesän 2011 säästä noin kuukautta ennen kuolemaansa. ==Lähteet== ==Aiheesta muualla== * Sammakkoprofessorin ennustukset Puolanka-lehden kokoamina Luokka:Suomalaiset ennustajat Luokka:Vuonna 1937 syntyneet Luokka:Vuonna 2011 kuolleet
Birinci Lig

Birinci Lig (sananmukaisesti ) on jalkapallon pääsarja Pohjois-Kyproksessa. Nykyään siihen osallistuu 14 joukkuetta. ==Historia== Birinci Lig perustettiin vuonna 1955. Silloin mukana oli kuusi seuraa: *Baf Ülkü Yurdu *Çetinkaya Türk *Doğan Türk Birliği *Gençler Birliği *Gençlik Gücü *Mağusa Türk Gücü ==Joukkueet kaudella 2010-11== *Alsancak Yeşilova *Bostancı Bağcıl *Çetinkaya Türk *Cihangir *Doğan Türk Birliği *Düzkaya *Gönyeli *Küçük Kaymaklı Türk *Lapta *Lefke Türk *Mağusa Türk Gücü *Ozanköy *Tatlısu Halk Ocağı *Türkmenköy ==Mestarit kausittain== * 1955-56 Doğan Türk Birliği * 1956-57 Doğan Türk Birliği * 1957-58 Çetinkaya Türk * 1958-59 Doğan Türk Birliği * 1959-60 Çetinkaya Türk * 1960-61 Çetinkaya Türk * 1961-62 Çetinkaya Türk * 1962-63 Küçük Kaymaklı Türk * 1963-64 Keskeytettiin 5 ottelun jälkeen * 1964-65 Ei pelattu * 1965-66 Ei pelattu * 1966-67 Ei pelattu * 1967-68 Ei pelattu * 1968-69 Mağusa Türk Gücü * 1969-70 Çetinkaya Türk * 1970-71 Yenicami Ağdelen * 1971-72 Gönyeli * 1972-73 Yenicami Ağdelen * 1973-74 Yenicami Ağdelen * 1974-75 Ei pelattu * 1975-76 Yenicami Ağdelen * 1976-77 Mağusa Türk Gücü * 1977-78 Gönyeli * 1978-79 Mağusa Türk Gücü * 1979-80 Mağusa Türk Gücü * 1980-81 Gönyeli * 1981-82 Mağusa Türk Gücü * 1982-83 Mağusa Türk Gücü * 1983-84 Yenicami Ağdelen * 1984-85 Küçük Kaymaklı Türk * 1985-86 Küçük Kaymaklı Türk * 1986-87 Baf Ülkü Yurdu * 1987-88 Baf Ülkü Yurdu * 1988-89 Baf Ülkü Yurdu * 1989-90 Baf Ülkü Yurdu * 1990-91 Doğan Türk Birliği * 1991-92 Doğan Türk Birliği * 1992-93 Gönyeli * 1993-94 Doğan Türk Birliği * 1994-95 Gönyeli * 1995-96 Akıncılar * 1996-97 Çetinkaya Türk * 1997-98 Çetinkaya Türk * 1998-99 Gönyeli * 1999-00 Çetinkaya Türk * 2000-01 Gönyeli * 2001-02 Çetinkaya Türk * 2002-03 Binatlı Yılmaz * 2003-04 Çetinkaya Türk * 2004-05 Çetinkaya Türk * 2005-06 Mağusa Türk Gücü * 2006-07 Çetinkaya Türk * 2007-08 Gönyeli * 2008-09 Gönyeli * 2009-10 Çetinkaya Türk * 2010-11 Küçük Kaymaklı Türk ===Mestaruudet seuroittain=== Birinci Ligin perustamisesta alkaen mestaruuden on voittanut yhdeksän seuraa: *Çetinkaya Türk - 13 *Gönyeli - 9 *Mağusa Türk Gücü - 7 *Doğan Türk Birliği - 6 *Yenicami Ağdelen - 5 *Baf Ülkü Yurdu - 4 *Küçük Kaymaklı Türk - 4 *Akıncılar - 1 *Binatlı Yılmaz - 1 ==Aiheesta muualla== * Kıbrıs Türk Futbol Federasyonu Luokka:Pohjois-Kyproksen jalkapallo
Carlton Trail

Carlton Trail on 1880-luvun loppupuolelle saakka käytössä ollut vankkuritie Kanadassa, Red River Colonyn (nykyinen Winnipeg) ja Fort Carltonin välillä. Useissa lähteissä jatko-osuus Fort Carltonin ja Fort Edmontonin (nykyinen Edmonton) välillä katsotaan kuuluvaksi samaan reittiin. Carlton Trail oli merkittävä läntisen Kanadan asuttamisessa. Sen pituus Winnipegistä Fort Carltoniin oli noin 700 kilometriä ja Edmontoniin saakka noin 1680 km. Reitti on ollut käytössä 6 000 vuoden ajan. Alkujaan reitti muodostui viimeisen jääkauden loppuvaiheessa muodostuneen Agassiz-jääjärven tyhjennyttyä, kun villieläimet kulkivat alueella, jolla paleointiaanit metsästivät. Myöhemmin reitillä kulkivat alueen intiaanit ja 1820–1870-luvuilla eurooppalaiset turkiskauppiaat, tutkimusmatkailijat, lähetystyöntekijät, maanmittaajat. Sen suurin käyttäjäryhmä oli eurooppalaiset siirtolaiset, jotka matkustivat reittiä pitkin läntiseen Kanadaan. Yleisimmin käytetty kulkuneuvo reitillä oli Red River cart, joka oli yksinkertaisilla työvälineillä maastossa helposti korjattava härkävankkuri. Suurin osa vankkureista oli rakennettu kuljettamaan viisi standardiksi muodostunutta rahtipaalia. Yhden rahtipaalin paino oli noin 41 kilogrammaa. Paali vastasi vesireiteillä turkiskauppiaiden yleisesti käytössä ollutta standardipainoa, jonka yksi henkilö pystyi helposti kuljettamaan kannaksen yli toiseen vesistöön. Canadian Pacific Railway rakensi rautatien läntiseen Kanadaan ja lukuisia pistoraiteita Carlton Trailin varrella sijaitseviin kyliin vuosien 1880–1890 välillä. Rautatien valmistuttua liikenne vankkurireitillä lakkasi lähes kokonaan. Ironistisesti osa rautatien pistoraiteista rakennettiin vankkurireitin viereen samalle linjaukselle ja myöhemmin jopa osa Trans-Canada Highway -tiestä rakennettiin reitin varrelle. Vuonna 1972 Carlton Trail määriteltiin kansallishistorialliseksi reitiksi. == Lähteet == == Aiheesta muualla == * Luokka:Manitoban tiet Luokka:Saskatchewanin liikenne Luokka:Albertan tiet Luokka:Kanadan historia
Maailman muotoilupääkaupunki

Maailman designpääkaupunki tai Maailman muotoilupääkaupunki (World Design Capital) on kansainvälisen muotoiluorganisaation Icsidin (International Council of Societies of Industrial Design) kahden vuoden välein myöntämä tunnustus. == Maailman designpääkaupungit == * 2008 – Torino, Italia * 2010 – Soul, Korean tasavalta * 2012 – Helsinki, Suomi * 2014 – Kapkaupunki, Etelä- Afrikka * 2016 – Taipei, Taiwan * 2018 – México, Meksiko == Katso myös == * Maailman muotoilupääkaupunki Helsinki 2012 * Muotoilu == Lähteet == == Aiheesta muualla == * Viralliset sivut (worlddesigncapital.com) Luokka:Muotoilupalkinnot